KOMMISSIONENS FORORDNING (EF) Nr. 2407/98 af 6. november 1998 om tildeling af eksportlicenser for ost, der i 1999 skal udføres til Amerikas Forenede Stater som led i nogle kontingenter, der er en følge af GATT-aftalerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter (1), senest ændret ved forordning (EF) nr. 2184/98 (2), særlig artikel 9a, stk. 3, og

ud fra følgende betragtninger:

Proceduren for tildeling af eksportlicenser for ost, der i 1999 skal udføres til Amerikas Forenede Stater som led i nogle kontingenter, der er en følge af GATT-aftalerne, blev åbnet ved Kommissionens forordning (EF) nr. 2185/98 (3);

hvis der indgives ansøgninger om foreløbige licenser i henhold til forordning (EF) nr. 2185/98 for større mængder produkter end dem, der er til rådighed i hver produktgruppe, kan der ved licenstildelingen tages hensyn til, hvor stor en mængde af de samme produkter ansøgeren tidligere har udført til Amerikas Forenede Stater, og ansøgere, hvis udpegede importører er datterselskaber, kan foretrækkes; der bør gives licenser til de ansøgere, der har udført de pågældende oste til Amerikas Forenede Stater i mindst et af de forudgående tre år; ansøgere, hvis udpegede importører er datterselskaber, bør foretrækkes gennem fastsættelse af højere tildelingskoefficienter for disse ansøgere; alle andre ansøgninger bør afvises;

ordningen åbner ikke mulighed for, at en erhvervsdrivende kan give afkald på udstedelsen af en licens i tilfælde, hvor anvendelsen af tildelingskoefficienten resulterer i en meget lille mængde; erfaringen har vist, at der er en risiko for, at erhvervsdrivende i sådanne tilfælde ikke er i stand til at opfylde deres forpligtelse til udførsel og derfor fortaber sikkerheden; det vil derfor være hensigtsmæssigt at sikre, at der tildeles en minimumsmængde;

i forbindelse med produktgrupper, hvor der indgives ansøgninger for mindre mængder end dem, der er til rådighed, bør de resterende mængder tildeles ansøgerne i forhold til de mængder, de har ansøgt om; det bør være en betingelse for tildeling af sådanne overskydende mængder, at den pågældende eksportør indgiver en ansøgning og stiller sikkerhed -

UDSTEDT FØLGENDE FORORDNING:

Artikel 1

1. Ansøgninger om foreløbige eksportlicenser, som i henhold til forordning (EF) nr. 2185/98 for de produktgrupper og kontingenter, der er anført med identifikationen 16-Tokyo, 16-Uruguay, 17, 20, 21, 25-Tokyo og 25-Uruguay i kolonne 3 i bilaget til nævnte forordning, er indgivet:

- af ansøgere, som har udført de pågældende produkter til Amerikas Forenede Stater i mindst et af de forudgående tre år, og hvis udpegede importører er datterselskaber, accepteres:

a) for den mængde, der er ansøgt om pr. produktkode i eksportrestitutionsnomenklaturen, og som ikke overstiger den mængde, der er anført i kolonne 5 i bilaget, og

b) for den mængde, der er ansøgt om pr. produktkode i eksportrestitutionsnomenklaturen, og som overstiger den mængde, der er anført i kolonne 5, i det omfang de i kolonne 6 i bilaget anførte tildelingskoefficienter giver mulighed herfor

- af andre ansøgere end de i første led nævnte, som har udført de pågældende produkter til Amerikas Forenede Stater i mindst et af de forudgående tre år, accepteres:

a) for den mængde, der er ansøgt om pr. produktkode i eksportrestitutionsnomenklaturen, og som ikke overstiger den mængde, der er anført i kolonne 7 i bilaget, og

b) for den mængde, der er ansøgt om pr. produktkode i eksportrestitutionsnomenklaturen, og som overstiger den mængde, der er anført i kolonne 7, i det omfang de i kolonne 8 i bilaget anførte tildelingskoefficienter giver mulighed herfor

- af andre ansøgere end de i første og andet led nævnte, afvises.

2. Ansøgninger om foreløbige eksportlicenser, som i henhold til forordning (EF) nr. 2185/98 er indgivet for de produktgrupper og kontingenter, der er anført med identifikationen 18, 22-Tokyo og 22-Uruguay i kolonne 3 i bilaget til nævnte forordning, accepteres for de mængder, der er ansøgt om. Hvis eksportøren inden for femten arbejdsdage efter nærværende forordnings ikrafttræden indgiver en ny ansøgning og stiller den nødvendige sikkerhed, kan der udstedes foreløbige eksportlicenser for yderligere mængder, i det omfang koefficienterne i kolonne 9 i bilaget giver mulighed herfor.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. november 1998.

På Kommissionens vegne

Franz FISCHLER

Medlem af Kommissionen

(1) EFT L 144 af 28. 6. 1995, s. 22.

(2) EFT L 275 af 10. 10. 1998, s. 21.

(3) EFT L 275 af 10. 10. 1998, s. 23.

BILAG

>TABELPOSITION>